b'\n_START_ARTICLE_\nJanek Wi\xc5\x9bniewski\n_START_PARAGRAPH_\nJanek Wi\xc5\x9bniewski je fantazijsko ime, ki ga nosi osrednja oseba v poljski pesmi Balada o Janku Wi\xc5\x9bniewskem (poljsko Ballada o Janku Wi\xc5\x9bniewskim). S tem tipi\xc4\x8dnim poljskim imenom je avtor balade Krzysztof Dowgia\xc5\x82\xc5\x82o ozna\xc4\x8dil resni\xc4\x8dno osebo, ki je padla v krvavi zadu\xc5\xa1itvi severnopoljskih delavskih demonstracij v pristani\xc5\xa1ki Gdynji 17. decembra 1970, znana pa je postala po tem, da so njeno truplo drugi protestniki na nosilih iz vrat nesli skozi koridorje policistov in tankov. Dejansko je bil ta oseba 18-letni pristani\xc5\xa1ki delavec Zbigniew Eugeniusz Godlewski iz bli\xc5\xbenjega Elbl\xc4\x85nga, \xc4\x8desar pa pesnik v \xc4\x8dasu pisanja ni vedel._NEWLINE_Ime se je razvilo v legendo v poznih sedemdesetih letih, ko sta pesem uglasbila Mieczys\xc5\x82aw Cholewa, pod naslovom Pesem o Janku iz Gdynie (poljsko Pie\xc5\x9b\xc5\x84 o Janku z Gdyni), ter Jacek Kaczmarski pod naslovom Balada o Janku Wi\xc5\x9bniewskem (poljsko Ballada o Janku Wi\xc5\x9bniewskim). Za prepoznavnost pa je bila pomembna tudi upodobitev te osebe v filmu o prelomnih ladjedelni\xc5\xa1kih stavkah 1980. leta \xc4\x8clovek iz \xc5\xbeeleza, tokrat z imenom Mateusz Birkut.'